cyanic-selkie/wikianc huggingface dataset:
Hundeloven
Innskrenket adgang til avlivning
Hvis hund skader fjærfe på sted, hvor dets eier eller besidder har rett til å la det opholde sig, kan den efter foranstaltning av fjærfeets eier eller besidder straks drepes på stedet. I Ot.prp. nr. 48 (2002-2003) Om lov om hundehold, kap. 12.1.2.2 het det at «De strenge reglene i [Bufeloven] § 2 må sees på bakgrunn av det skadeproblemet som omstreifende hunder representerte på 1920-tallet da loven ble vedtatt. Forarbeidene av 1926 viser at formålet med § 2 var å beskytte bufe på betryggende måte mot omstreifende hunder. ... Adgangen til å avlive eller kreve avlivet hund etter § 2 første ledd er absolutt. Det stilles ikke krav om at faren for skade på bufeet ikke kunne vært avverget på annen måte. Det er heller ikke noe krav om at faren eller skaden på bufeet er forholdsmessig større enn den skade som voldes ved at hunden blir drept».
Lovrevisjon
Høsten 2020 kunngjorde Landbruks- og matdepartementet (LMD) at departementet hadde gjennomgått lov om hundehold og så «behov for å endre hundeloven for bedre å balansere sikkerhetsaspektet opp mot dyrevelferd og hundeeieres rettsikkerhet». LMD hadde identifisert flere deler av hundeloven som det skulle arbeides videre med:
LMD ønsket å utarbeide en veileder til hundeloven for å tydeliggjøre innholdet i de ulike bestemmelsene, og bidra til en bedre etterlevelse og en mer enhetlig praktisering av bestemmelsene.
LMD la 1. september 2021 ut sitt høringsforslag til i hundeloven med høringsfrist 26. november 2021. LMD tar sikte på at en lovproposisjon kan fremmes til Stortinget våren 2022.
Andre aktuelle lover
I tillegg til hundeloven regulerer også dyrevernloven, husdyrloven, granneloven og husleieloven i en viss utstrekning hundeholdet i Norge.
Firromsbåt
Firromsbåt er (som oftest) en robåt (kan visstnok også være en seilbåt) bygd i tre med fire ro-rom mellom spantene. Det fremste og det akterste rommet teller ikke.
Libranet
Libranet er en Linux distribusjon som er basert på Debian GNU/Linux.
Den siste versjonen var Libranet 3.0, som kostet omtrent 90 USD for nye brukere og 65 USD for oppgradering. Den tidligere versjonen, Libranet 2.8.1, ble da gratis å laste ned.
Utviklingen av Libranet har opphørt.
Historie
Navnet kommer fra «Libra Computer Systems» (en bedrift som eies av grunnleggeren) og at «libra.com» var opptatt.
Den første utgaven av Libranet kom i 1999. De fleste Linux-distribusjoner var på denne tiden veldig vanskelige å installere, og var enten regnet for å være for programmerere, eller de som ønsket et lavbudsjetts tjener-system. Libranet forsøkte å legge ut og selge en distribusjon som var lett å installere, og ment for skrivebordsbruk. Corel forsøkte det samme med deres slipp av Corel Linux, men gav det opp og solgte virksomheten til Xandros, for deretter å fokusere på programvare for Windows og Macintosh operativsystemer. Libranet, fortsatte imidlertid og skaffet seg noen bemerkninger for å ha en Linux-distribusjon som var god for skrivebordsbrukere.
I tiden 1999 til 2003, var de fleste Linux operativsystemene med sammenlignbar skrivebordsytelse også priset i samme område. Dette forandret seg imidlertid i 2004. Linux som en helhet hadde avansert, og mange nye distribusjoner begynte nå å bli lette å installere, med et relativt brukervennlig skrivebord. Noen distribusjoner, slik som MEPIS var konkurransedyktig, og langt mindre kostbar. Andre, slik som Knoppix, var gratis.
Libranet forsøkte å skaffe seg en nisje i Linux-distribusjonsmarkedet som den brukervennlige distribusjonen, med «betinget opp og kjøre kundestøtte» som av alle skrivebordsdistribusjonene var mest sammenlignbar med den faktiske Debian utgaven på denne tiden, «Woody». Den tilbudte kundestøtten var virkelig dyr, hvor Jon Danzig, grunnleggeren av Libranet, selv ofte svarte på spørsmål. Dette hjalp med å gjøre folk som hadde valgt Libranet enda mer lojal mot distribusjonen.
Da Debian sarge kom ut i 2005, samtidig som gratisdistribusjonen Ubuntu dukket opp med muligheter for å kjøpe kundestøtte, mottok Libranet mindre oppmerksomhet fra markedet. Debian selv gjorde om deres installasjonprogram, som gjorde det lettere å ta i bruk. (På den tiden var det mange som brukte Debian-baserte distribusjoner fordi Debians eget installasjonsprogram ikke var brukervennlig).
Libranet slapp ut versjon 3.0, som mottok gode anmeldelser, men markedet hadde forandret seg for skrivebordsdistribusjoner. Forskjellige kommersielle aktører hadde sluppet gratis-versjoner av deres distribusjoner, slik som Novell med OpenSUSE og Red Hat med Fedora Core.
Mens Libranet solgte deres distribusjon og gav bort omfattende fri kundestøtte, valgte mange distributører å gi bort deres distribusjon og selge kundestøtte, og/eller selge proprietære programvareutvidelser til distribusjonen.
Jon Danzig, grunnleggeren av Libranet, døde 1. juni 2005. Sønnen hans, Tal, hadde tatt over ledelsen over utviklingen, men kunngjorde at han ville stoppe utviklingen av Libranet.
EM på skøyter 1953, menn
EM på skøyter 1953, menn ble avholdt på Hamar stadion i Hamar den 31. januar og 1. februar 1953 med 21 deltagere fra 7 nasjoner.
Hjalmar Andersen var tittelforsvarer fra Östersund året før, men deltok ikke mesterskapet. Kees Broekman ble den første nederlandske europamester.
Ronny Wiltersen
Ronald Kolerius «Ronny» Wiltersen (født 1. mars 1980) er en fiktiv figur fra J.K. Rowlings Harry Potter-serie.
Hans to beste venner ved Galtvort høyere skole for hekseri og trolldom er Harry Potter, hovedpersonen i serien, og Hermine Grang. Ronny og Harry møtes i Harry Potter og De vises stein mens Harry leter etter Plattform 9¾ på King's Cross. Senere deler de også kupé på Galtvortekspressen.
Ronny er sønn av Arthur og Molly Wiltersen, og bror av Rulle, Kalle, Perry, Fred, Frank og Gulla. Ronnys far var tidligere sjef i Kontoret for magisk misbruk av gompegjenstander i Magidepartementet, en heller lav post som ikke tjente familien mange penger. Mange av Ronnys eiendeler er derfor arvet eller kjøpt brukt, et faktum Ronny er veldig sensitiv overfor.
Ronny liker å spille trollmannssjakk og lærer Harry hvordan han skal spille. Ronny lider av araknofobi (edderkoppskrekk), noe som stammer fra den gangen hans bror Fred tryllet om teddybjørnen hans til en edderkopp. Han føler også press om at han må være suksessfull, siden hans eldre brødre har gjort det så bra i henholdsvis rumpeldunk (Kalle) og på skolen (Rulle og Perry). Fred og Frank er på sin side veldig populære blant medelevene. Ronny er derfor ofte sjalu på Harry og Hermine, som begge er veldig flinke i det de driver med (Harry i rumpeldunk og Hermine på skolen). Han er en omsorgsfull person som overbeskytter blant annet sin yngre søster, Gulla.
Alle figurene i bøkene kaller ham vanligvis for «Ronny» istendenfor hans egentlige fornavn, med unntak av Lulla Lunekjær (som kaller ham ved hans fulle navn, Ronald) og Ronnys eks-kjæreste Lavendel Bruun (som bruker et kjælenavn hun selv har kommet på, «Ronne-Ponne» selv om Fred og Frank brukte dette navnet i bok én på stasjon ni og tre kvart).
Harry Potter og De vises stein
I Harry Potter og De vises stein møter hovedpersonen Harry en gutt som heter Ronny, og som går i samme årskull som ham. På toget til Galtvort blir Harry og Ronny raskt venner, og de blir siden avbrutt av Hermine Grang (som Ronny senere utvikler følelser for). Selv om Ronny ikke liker henne spesielt godt når de møtes første gang, er dette møtet veldig viktig. Alle tre ender opp i det samme huset på skolen, Griffing, og de drar på mange eventyr sammen. Ronny følger med Harry til speilet mørd og til Gygrids hytte, der han blir bitt av drageungen Gygrid klekker ut og har planer om å oppdra som sin egen.
Ronny blir etter hvert også venner med Hermine Grang, etter at han og Harry redder henne fra et troll. Hun lyver på sin side for lærerne for at ikke han og Harry skal havne i trøbbel. Ronnys kjærlighet for sjakk viser seg nyttig da de tre drar på jakt etter de vises stein, ettersom en av tingene som beskytter steinen er et gigantisk sjakkbrett. Ronny ofrer seg selv for Harry og Hermine så de kan dra videre (han blir helt frisk igjen etterpå). For sitt mot og sine ferdigheter blir han gitt 50 huspoeng av Albus Humlesnurr ved den avsluttende festen, poeng som hjelper Griffing å vinne huspokalen.
Harry Potter og Mysteriekammeret
I Harry Potter og Mysteriekammeret flyr Ronny sammen med sine to brødre, Fred og Frank, i sin fars magiske Ford Anglia til Hekkveien 4 for å redde Harry fra hans slemme fosterforeldre. Senere kjører han bilen igjen, etter at Harry og han ikke kommer seg igjennom til Plattform 9¾. Da de kommer fram til skolen krasjer de bilen inn i Prylepilen, et gammelt magisk tre som slår vilt rundt seg med de store greinene sine. Bilen stikker av etter kollisjonen, og etterlater Harry og Ronny utenfor Galtvort, Ronny med en brukket tryllestav. Etter som gomper hadde sett dem i det de dro med den flyvende bilen, må de sitte igjen (de blir nesten utvist fra skolen), og Ronny må rengjøre medaljer og trofeer sammen med vaktmester Argus Nask.
Når flere alvorlige hendelser tyder på at Mysteriekammeret er åpnet, undersøker Harry, Ronny og Hermine saken. De mistenker Draco Malfang, og begynner å brygge en polyksir, en drikk som lar den som drikker den forvandle seg til en annen person.
Senere finner Ronny ut at søsteren hans Gulla er tatt med inn i kammeret. Ronny og Harry tar med seg læreren i forsvar mot svartekunster Gyldeprinz Gulmedal til kammeret for å få hjelp. De drar til Stønne-Stinas toalett og finner inngangen der.
De drar alle ned en sklie, og Gulmedal forsøker seg på en misminneformel for å få Harry og Ronny til å glemme at Gulmedal er en stor pyse og ikke har utført noen av de bragdene han har tatt æren for. Han bruker imidlertid Ronnys ødelagte tryllestav, og formelen slår tilbake på ham slik at det er han som mister hukommelsen. Taket i grotten de står i faller inn, og separerer Harry fra de to andre. Harry drar for å overvinne Venster og redde Gulla på egen hånd, og greier det. Ronny flyr tilbake til skolen ved hjelp av Vulcan sammen med både Harry og Gulmedal. Når de endelig er tilbake drar de for å prate med professor Humlesnurr, og de får begge 200 huspoeng hver og en pris for spesielle tjenester til skolen.
Harry Potter og Fangen fra Azkaban
I Harry Potter og Fangen fra Azkaban mister Ronny kjælerotten sin Skorpus, og skylder på Hermines katt Skeivskank. De to begynner å krangle over dette, og det faktum at Hermine har sladret til lærerne om at Harry har fått en helt ny Lynkile til jul, slik at Minerva McSnurp konfiskerer den for å undersøke om den er forhekset, gjør ikke saken bedre. De to blir venner igjen når Ronny tilbyr seg å hjelpe Hermine med å forberede forsvaret for Gygrid i Bukknebbs rettssak.
Harry, Ronny og Hermine drar for å trøste Gygrid på henrettelsesdagen til Bukknebb. Da de skal dra igjen løper Ronnys kjælerotte avsted. De følger den til Prylepilen, og en hund kommer løpende og bortfører Ronny og rotten hans til Hylehuset (via en tunnel som går under Prylepilen). Ronny setter fast foten sin i en rot, og brekker det ene beinet på vei ned. Hunden viser seg å være Sirius Svaart, en mann som det antas tok livet av 12 gomper, og som nettopp hadde rømt fra magikerfengselet Azkaban, men som det senere blir avslørt var uskyldig, og også Harrys gudfar. Remus Lupus ankommer Hylehuset like etter Harry og Hermine, og sammen med Sirius kaster han en formel på Skorpus som avslører at denne virkeligheten er en animagus ved navn Petter Pittelpytt, en tidligere venn av de to mennene, men nå en tjener av Voldemort, og også ansvarlig for at Harry foreldre døde (han fortalte sin herre hvor de lå i skjul).
Under Harrys konfrontasjon med den antatte massemorderen Svaart, sier Ronny mens han står på en brukket fot at «hvis du vil drepe Harry må du drepe oss også!» (Denne uttalelsen avslørte Ronnys sanne Griffingånd, men den blir gitt Hermine Grang i filmen). Sirius er faktisk uskyldig, og akkurat i det de finner det ut, forvandles Lupus til en varulv av fullmånen. Takket være Sirius greier de alle å stikke av med livet i behold. Ronny blir tatt med til sykestuen mens Harry og Hermine drar tilbake for å redde Sirius. Sirius gir siden Ronny en liten ugle som kompensasjon mot Skorpus. Gulla gir uglen navnet Tullerusk.
Harry Potter og Ildbegeret
I Harry Potter og Ildbegeret ankommer Ronny og familien hans en gjensnekret peis ved familien Dumlings hjem for å hente Harry, og ta han med på verdenscupfinalen i Rumpeldunk. Ronny blir nedslått når hans mor kjøper forferdelige brukte penkutter til ham. Sammen med Harry drar Ronny til VM i rumpeldunk, der han får se favorittspilleren sin Viktor Krumm. Ronny blir ennå mer opprømt da Krumm kommer til Galtvort for å delta i Tretrollmannsturneringen. Da Hermine går på juleballet med Krumm blir Ronny imidlertid skuffet, og innser at han må finne seg en annen partner. Han drar sammen med Padma Patil, mens Harry drar med tvillingsøsteren hennes Parvati Patil. Ronnys tiltrekkelse mot Hermine blomstrer endelig opp og han blir sjalu på Krumm.
Harry Potter og Føniksordenen
Ronny blir keeper på Griffings rumpeldunklag, men ikke så veldig vellykket til å begynne med. Etterhvert kommer han over frykten for å gjøre det dårlig foran andre, og sikrer Griffing seieren i cupen. Draco og de andre elevene i Smygard har tidlig laget en sang som heter «Wiltersen er topp», og som har flere vers om hvor dårlig Ronny spiller, og at han hjelper Smygard å vinne cupen. Etter at Ronny sikrer cupen til Griffing adopterer derimot de sangen og endrer ordene til å faktisk handle om at Ronny er topp. I mellomtiden fortsetter Ronny å danse rundt sin tiltrekkelse mot Hermine, uten å gjøre noe med det, selv om de tilbringer mye tid sammen, der de som oftest småkrangler.
Senere i boken slåss Ronny mot dødseterne sammen med Harry, Hermine, Gulla, Nilus og Lulla i mysterieavdelingen. Han blir skadet i kampen og midlertidig drevet til vanvidd, men blir helt frisk igjen. Han blir også prefekt for Griffing, til mesteparten av sin families store overraskelse.
Harry Potter og Halvblodsprinsen
Ronny mottar karakterene sine fra U.G.L.E.-eksamenen sin, sammen med Harry og Hermine. Han stryker bare i fagene Magihistorie og clairvoiance. Ved Galtvort får Ronny Lavendel Bruuns oppmerksomhet ved å slå en vits.
Harry, som nå er blitt lagkaptein, bestemmer at Ronny skal få fortsette å være keeper på Griffings rumpeldunklag. Like etter prøvene til laget, idet Ronny og Harry tar en snarvei for å komme til Griffingtårnet, støter de på Gulla og Tommy Ding, en Griffing fra deres årskull og midlertidige lagkamerat (som er innbytter for Katti Bull), mens de kliner. Mens Harry reagerer med et plutselig utfall av sjalusi, blir Ronny rasende for at søsteren hans kliner med folk i offentlighet, noe som fører til en het krangel mellom søsknene, og etterhvert, siden han blir gjort oppmerksom på at Hermine og Krumm klinte det tidligere året, en kraftig mangel på konsentrasjon fra Ronnys side. For å endre situasjonen tilbake igjen, later Harry som om han drypper litt Felixir i Ronnys frokostjuice, og slik tilfeldighetene vil ha det, viser den neste kampen mot Smygard seg å ha optimale forutsetninger for at Griffing skal vinne. Etterpå begynner Hermine og Ronny å krangle på grunn av at Hermine anklager Harry for å ha jukset (helt til han forteller henne sannheten om at han bare lot som om han tømte Felixir i juicen til Ronny). I Griffings oppholdsrom kysser Ronny Lavendel, noe han fortsetter å gjøre i store deler av historien, til Hermines store ergrelse. Ronny har fortsatt følelser for Hermine, men han ønsker ikke å innrømme det til seg selv.
Den fryktsomme natten da Harry og Humlesnurr drar for å lete etter en av Voldemorts malacruxer, ber Harry vennene sine å holde vakt over hva Draco Malfang må kunne finne på. Det at Humlesnurr er borte fra skolen fører raskt til at et angrep blir utført mot Galtvort, og Ronny og Hermine, sammen med de andre medlemmene av Humlesnurr-legionen de greier å samle, blir bedt om å holde vakt over Malfang og Severus Slur. Selv om de er veldig oppmerksomme greier Malfang og smugle dødsetere inn i skolen, og det hele ender med at Slur tar livet av Humlesnurr, og siden stikker av sammen med Malfang.
Etter disse hendelsene og Humlesnurrs begravelse på Galtvort, gjør Ronny en avtale, sammen med Hermine, at de skal holde seg sammen med Harry, og hjelpe ham å finne og ødelegge malacruxene til Voldemort, for senere å ta livet av ham, selv om det betyr at de må dra fra Galtvort.
Harry Potter og dødstalismanene
I Harry Potter og døstalismanene møter han først Harry når de skal få Harry trygt til Hiet. Da må han, Hermine, Fleur, Fred og Frank drikke polyksir for å utgi seg som Harry, slik at dødseterne ikke kan være sikre på hvem som er Harry. Han er i par med Dult og er blant de siste som kommer tilbake. Harry og Hermine er glade for å se ham.
Under bryllupet til Fleur og Rulle danser han med Hermine. Det ser ut til at de endelig har innrømmet følelsene de har for hverandre. Bryllupet blir imidlertid en kort affære når Nestor Bindebolts skytsverge, i form av en gaupe, dukker opp og sier at departementet har falt og at Grimst (magiministeren) er død.
Han og Hermine legger ut på reisen sin sammen med Harry for å ødelegge Malacruxene. Etter å nesten å ha blitt fanget og drept av dødsetere blir han sint på Harry fordi han mener han har ledet dem ut på et farlig oppdrag uten noen som, helst plan. De har en voldsom krangel, som ender med at Ronny forlater dem. Harry og Hermine ser ikke noe mer til ham, inntil han dukker opp i juleferien, etter å ha vært borte i noen få uker. Harry er i livsfare og Ronny redder ham, når han holder på å drukne. Han ødelegger også en Malacrux med Gudrik Griffings sverd. Vesenet som er Malacruxen skriker ut mange forskjellige sannheter om Ronny. Bla at: Han tror at moren hans elsker ham minst, at han har mindreverdighetskomplekser og at han elsker Hermine, men tror at hun elsker Harry. Harry forklarer at han elsker Hermine som en søster og at han tror at hun føler det slik om ham (Harry) også. De går tilbake til Hermine, som ligger i hytta og sover. Hun blir sinna når hun ser Ronny. Hun hadde grått i flere uker, etter at han reiste og er dermed veldig sinna på ham for å ha forlatt dem.
Hun tilgir ham da etter hvert og under slaget ved Galtvort kysser de, etter at han har villet hjelpe husnissene med å komme seg ut av Galtvort. Ronny er også vitne til broren Fred sin død. Han kjemper modig i slaget og kommer fra det uskadet. Etter å ha sett Fred dø er han så sint at han rister og Hermine må holde ham igjen med makt for å hindre at han ikke løper for å drepe dødsetere. Etter at Voldemort er død, får han og Hermine en forklaring på alt av Harry og de får møte Albus Humlesnurr, men bare ved hjelp av portrettet hans på rektorkontoret
Nitten år senere
Ronny har giftet seg med Hermine og de har to barn sammen, Rosa og Hugo. Han jobber i Wiltersens Wærste sammen med broren, Frank Wiltersen. Han og Hermine møter Harry og hans kone Gulla Wiltersen på stasjon ni og tre kvart for å sende de eldste barna avgårde til Galtvort.
I intervjuer og nettmøter etter at den siste boken kom ut har Rowling avslørt flere detaljer om karakterenes liv etter serien. Ved disse anledningene har hun fortalt at Ronny arbeidet i broren Franks morobutikk «Wiltersens Wærste» en tid, før han så startet en karriere som svartspaner i Magidepartementet.
Ronny i filmene
Rupert Grint har portrettert Ronny i de seks første filmene, og han er også med i den syvende filmen, som nå er ferdig. Sammen med Daniel Radcliffe og Emma Watson som spiller henholdsvis Harry og Hermine sa han ja til å delta i de to filmene som er laget om den syvende og siste boken i serien. Scott Maurstad har dubbet Ronnys stemme til norsk i de tre første filmene.
Eksterne lenker
Figuren der Harry-Potter-Romane
Prøveforelesning
Prøveforelesning er en forelesning som holdes ved et universitet eller lignende institusjon i forbindelse med forsvaret av en akademisk grad, eller i forbindelse med en ansettelsesprosess. Hensikten er å vurdere kandidatens evne til å opptre som foreleser på universitetsnivå.
Ved tildeling av doktorgraden dr. philos. må doktoranden ved norske universiteter holde to prøveforelesninger, én over et oppgitt emne og én over et selvvalgt emne. For den mindre omfattende doktorgraden ph.d., som ble innført i forbindelse med «Kvalitetsreformen», kreves bare én prøveforelesning, som gjerne er over samme tema som doktorgraden. Prøveforelesningene eller prøveforelesningen kommer i tillegg til disputasen. Frem til 2003 ble det benyttet to prøveforelesninger for alle doktorgrader i Norge, en over oppgitt og en over selvvalgt emne.
Ved tildeling av magistergraden ble det også benyttet prøveforelesning.
En del akademiske institusjoner bruker prøveforelesning i forbindelse med ansettelse av nye professorer eller andre i (fortrinnsvis høyere) vitenskapelige stillinger, for å danne seg et bilde av kandidatenes evne til å undervise. Prøveforelesningene avholdes etter at det foreligger en innstilling fra sakkyndig utvalg, og kan tildels ha preg av en formalitet idet det er sjelden at andre enn den først innstilte tilbys stillingen.
Kardemommestipendiet
Kardemommestipendiet er et årlig utdelt reise- eller utdannelsesstipend fra NOPA til egne medlemmer. Stipendet er på 50 000 kroner og deles normalt mellom en komponist og en tekstforfatter. Formålet er å stimulere til videre kulturproduksjon.
Den du veit
Den du veit er et musikkalbum utgitt av Marius Müller i 1981.
Siri Bjerke
Siri Bjerke (født 19. juni 1958 i Oslo, død 11. februar 2012 ) var en norsk politiker (Ap).
Hun var miljøvernminister fra 2000 til 2001 i Jens Stoltenbergs første regjering. Siri Bjerke var datter av økonomen Juul Bjerke og søster til DNB-sjef Rune Bjerke.
Biografi
Hun hadde psykologi grunnfag fra Universitetet i Oslo. Siri Bjerke ble valgt inn i AUFs sentralstyre i 1979. Hun var blant annet AUFs representant i Palestinafronten og Landsrådet for norske ungdomsorganisasjoner.
Bjerke var varerepresentant på Stortinget for Oslo i periodene 1997–2001 og 2001–2005. Hun var statssekretær i Utenriksdepartementet i Gro Harlem Brundtlands tredje regjering og Thorbjørn Jaglands regjering. Bjerke var fra 17. mars 2000 til 19. oktober 2001 minister i Miljøverndepartementet i Jens Stoltenbergs første regjering.
I perioden 2002 til 2005 var Bjerke direktør for næringspolitikk i Næringslivets Hovedorganisasjon. Fra 2005 arbeidet hun som divisjonsdirektør i Innovasjon Norge. Fra 2006 til 2007 var hun leder for Forsvarspolitisk utvalg.
Siri Bjerke døde 53 år gammel av kreft etter en lang sykdomsperiode. Hun etterlot seg mann og to barn.
Resepsjonsforskning
Resepsjonforskning er forskning rundt tolkninger, dekodinger, lesninger, meningproduksjon, oppfatninger og forståelse publikum har av medietekster. Det er ulike typer kvantitative, empiriske publikumstudier som prøver å integrere samfunnsfag og humanistiske fag i perspektivet på resepsjon.
Navnet resepsjonsforskning er henta fra resepsjonsteori eller resepsjonsestetikk, som er en tysk tradisjon innenfor litteraturstudier som har vært opptatt av hvilken rolle leseren spiller i leseprosessen. (Ingunn Hagen 1998)
Det sentrale er at man finner ut meningen publikum får av å tolke medietekster.
Resepsjonsanalyse er inspirert av og delvis overlappende med publikumsforskning som tar utgangspunkt i cultural studies tradisjonen. Ofte er teorigrunnlaget det samme, men ikke alltid. Resepsjonsanalyse har i hovedsak konsentrert seg om studier av fjernsynsvaner.
Resepsjonsforskning har mye til felles med kulturelle studier og oppsto i den samme tidsperioden. Den har også hentet mye fra bruksstudiene som mange av de tidlige resepsjonsforskerne også drev med. Resepsjonsforskningen konsentrerte seg hovedsakelig om fjernsynet som massemedium og hvilke meninger og opplevelser publikum får ved å se på. Resepsjonsanalyse brukte en kvalitativ tilnærming for å studere publikumsmedlemmer empirisk. Innen resepsjonsforskningen oppstår mening i interaksjonen mellom spesifikke publikum og konkrete program.
Kjennetegn ved resepsjonsforskning
Resepsjonstudier oppfatter publikum som aktive deltakere som velger ut hvilke medietekster de skal se. Fjernssnysprogram eller tekster blir oppfattet som mangetydige – de kan tolkes på flere måter. Hvor man ser programmet(kontekst) blir regnet for å være relevant for publikums tolkning.
1268 Libya
1268 Libya er en asteroide i det ytre av hovedbeltet. Den ble oppdaget 29. april 1930 av Cyril V. Jackson ved Union Observatory i Johannesburg.
Blekketjern
Blekketjern finnes flere steder i Norge:
Aircrack
Aircrack er et program for å teste sikkerheten på trådløse nettverk. AirCrack kjøres hovedsakelig under Linux og er blant de mest vanlige programmene for å knekke WEP-kryptering, samt WPA og WPA2. Blant de mest brukte linux-distroene for bruk av AirCrack er BackTrack.
Himtjern
Himtjern (eller Himtjenn) er et vann ved Ovlien på Mangenskogen nordøst for tettstedet Lierfoss i Aurskog-Høland kommune i Viken.
Copenhagen Cleantech Cluster
Copenhagen Cleantech Cluster er en dansk klyngeorganisasjon, som representerer virksomheter og forskningsinstitusjoner, som arbeider med miljøteknologi-sektoren, også kalt cleantech, basert i København og med sikte på Danmark. Organisasjonen arbeider for vekst og fremme av cleantech-industrien og representerer mer enn 350 virksomheter og ca. 30 000 arbeidsplasser.
Indre Billefjord (fjord)
Indre Billefjord (nordsamisk: Billávuotna, finsk: Pillavuono) er en arm av Porsangerfjorden i Porsanger kommune i Finnmark. Fjorden strekker seg fire kilometer sørvestover til bygda med samme navn i enden av fjorden. Den har innløp mellom Kovasholmen i nord og Ránobákti i sør og ligger på sørsiden av nesset Klubben (nordsamisk: Kluppenjárga). Ytterst i fjorden ligger øya Billásullot.
Fjorden er 91 meter på det dypeste, helt ytterst i fjorden. Den indre delen av fjorden er langgrunn.
E6 går langs nordvestsiden av fjorden.
1269 Rollandia
1269 Rollandia er en asteroide i det ytre av hovedbeltet. Den ble oppdaget 20. september 1930 av Grigoriy N. Neujmin ved Krim-observatoriet i Simeiz på Krimhalvøya.
Pyronia
Pyronia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Små til middelsstore, brune, forholdsvis bredvingede sommerfugler. Vingene har øyeflekker, og et stort oransje felt i midten. Artene ligner mye på den beslektede slekten Maniola, men er mindre.
Levevis
Disse artene finnes gjerne på enger, der larvene lever på gress (Poaceae).
Jelena Soboleva (langrennsløper)
Hun ble U23-verdensmester i sprint under Junior-VM på ski 2013, og i VM på ski 2015 i Falun deltok hun i skiathlon og ble nummer 41. Hun vant Osteuropa Cup i langrenn sammenlagt tre sesonger, senest sesongen 2015/16. I 2016 kom hun på sjetteplass i Worldloppet-rennet Khanty-Mansiisk.
Hennes beste resultat i russiske mesterskap er sølv i sprint i mars 2016, bak Jevgenija Sjapovalova. Hun fikk bronse i sprinten i 2015. I det russiske juniormesterskapet i 2011 vant hun 5 km fri teknikk og fikk sølv på jaktstart og sprint. I det russiske juniormesterskapet i 2012 vant hun 5 km klassisk og fikk sølv på sprint.
Eddy Mazzoleni
Mazzoleni startet proffkarrieren i 1996 i laget Saeco. I 2000 syklet han for Polti, de neste to årene for Tacconi-Vini Caldirola, og i 2003–2004 igjen for Saeco. I 2005 var han i Lampre-Caffita, og i 2006 syklet han for T-Mobile Team. Første del av 2007-sesongen syklet han for Astana Team. 16. juli bestemte han seg for å legge opp etter å ha vært suspedert fra laget etter en dopingsak.
Mazzoleni har deltatt fire ganger i Tour de France, men ikke vunnet noen etappe. Den beste sammenlagtplasseringen er en 13.-plass fra 2005.
Oslo Sosialistisk Venstreparti
Oslo Sosialistisk Venstreparti (Oslo SV) er partiet Sosialistisk Venstrepartis fylkesorganisasjon i Oslo. Oslo SV er det største fylkeslaget i SV med 3.586 medlemmer ved utgangen av 2021. Leder i Oslo SV er Sunniva Holmås Eidsvoll.
I perioden 2019–2023 har SV seks representanter i Oslo bystyre, inkludert Oslo-ordfører Marianne Borgen.
Fylkeslaget har 16 lokallag – et fra hvert av bydelene i tillegg til et studentlag.
Oslo SV har tre representanter på Stortinget, Kari Elisabeth Kaski, Marian Hussein og Andreas Sjalg Unneland.
Oslo SV ble stiftet 23. september 1974.
Organisasjon
Oslo Sosialistisk Venstrepartis øverste organ er Årsmøtet, der møtes utsendinger fra alle bydelene, Studentlaget, Fylkestyret og Oslo Sosialistisk Ungdom. Årsmøtet velger partiets ledelse, behandler årsberetninger, budsjett, arbeidsplaner og vedtar uttalelser. Før kommune- og stortingsvalg oppnevner Årsmøtet forberedende nominasjonskomite. Selve nominasjon avgjøre på et allmøte hvor alle betalende medlemmer har stemmerett. Før kommunevalg vedtar Årsmøtet kommunevalgprogram for den kommende bystyreperioden.
Partiets øverste organ mellom årsmøtene er Representantskapet. Representantskapet møter normalt 4–5 ganger i året. Representantskapet består av representanter valgt på årsmøtene i bydelslagene og deler av Fylkestyret. Bystyregruppen, Byråder og Stortingsrepresentanter forventes å møte og har tale og forslagsrett. Alle medlemmer i Oslo SV har talerett. Representantskapet fatter beslutninger i større politiske saker, og har vanligvis et politisk hovedtema til diskusjon i hvert møte.
Det daglige arbeidet i partiet ledes av arbeidsutvalget. Arbeidsutvalget har møte hver uke og behandler alle løpende saker; politiske, organisatoriske og administrative.
Oslo Sosialistisk Ungdom, Sosialistisk Ungdoms største fylkesorganisasjon, og er representert i alle organer i Oslo SV. Leder i Oslo Sosialistisk Ungdom er Ella Beate Helland Lyngstad.
Rage (A-team-album)
Rage er et studioalbum av den norske hiphop-gruppen A-team. Albumet ble utgitt på PolyGram i 1991. Singelen "Times Are Hard" ble utgitt rett før albumet på 7" vinyl.
Jan Hruška
Jan Hruška (født 4. februar, 1975 i Uničov) er en profesjonell landeveissyklist fra Den tsjekkiske republikk. I år 2000 avla han en positiv dopingtest.
2011
2011 (MMXI) i den gregorianske kalender var et år uten skuddag og begynte på en lørdag.
FN markerte 2011 både som det internasjonale Kjemiåret og Det internasjonale skogåret.
Kansas City Chiefs
Kansas City Chiefs er et profesjonelt amerikansk fotballag basert i Kansas City, Missouri. Chiefs konkurrerer i National Football League (NFL) i ligaens American Football Conference (AFC) i AFC West-divisjonen.
Laget ble stiftet i 1959 som Dallas Texans av forretningsmannen Lamar Hunt, og var et av oppstartslagene i American Football League (AFL). I 1963 flyttet laget til Kansas City og tok navnet de bruker i dag. Chiefs ble med i NFL etter sammenslåingen av AFL og NFL i, og var per begynnelsen av -sesongen verdsatt til $2,93 milliarder. Etter at Hunt døde i 2006 ble hans kone Norma og parets fire barn juridiske eiere av laget. Etter at Norma døde i 2023 gikk hennes andel videre til ungene i arv. Clark Hunt, et av Hunts barn, har vært styreleder og CEO siden 2006 og har full autoritet over ansettelser. Han representerer også laget under ligaens eiermøter.
Chiefs vant tre titler i AFL, i 1962, 1966 og 1969. De ble det andre AFL-laget (etter New York Jets) som slo et NFL-lag i en AFL-NFL World Championship Game da de slo Minnesota Vikings i Super Bowl IV. Lagets seier den 11. januar 1970 var lagets eneste mesterskapstittel før de to ligane ble sammenslått. Chiefs var også det andre laget, etter Green Bay Packers, som deltok i mer enn én Super Bowl (det første AFL-laget) og det første som nådde en mesterskapskamp i to forskjellige tiår. Til tross for suksess i sluttspillet tidlig i lagets historie, hvor de vant fem av sine første seks kamper, hadde laget i lang tid problemer i sluttspillet, med 10 nederlag i 11 kamper i sluttspillet mellom 1993 og 2017, inkludert en tapsrekke på åtte kamper. Siden har Chiefs blitt et av de bedre lagene i ligaen under hovedtrener Andy Reid og quarterback Patrick Mahomes, med tre turer til Super Bowl siden 2019 og seier i to, LIV og LVII.
American Football League
I 1959 begynte Lamar Hunt å diskutere muligheten for å etablere en profesjonell fotballiga som skulle konkurrere med National Football League med andre forretningsmenn. Hunts ønsker om å sikre seg ett eget fotballag ble styrket etter å ha sett NFL Championship Game 1958 mellom New York Giants og Baltimore Colts. Etter mislykkede forsøk på å kjøpe opp og flytte NFLs Chicago Cardinals til sin hjemby i Dallas, Texas, gikk Hunt direkte til NFL og ba om tillatelse til å stifte et nytt lag i Dallas. Da NFL sa nei etablerte Hunt American Football League, og startet sitt eget lag, Dallas Texans, som skulle startes opp i 1960.
Hunt ansatte assistant coach for Miami Hurricanes Hank Stram som hovedtrener for sitt nye lag etter at både Bud Wilkinson og Tom Landry hadde takket nei til tilbudet. Etter at Stram var ansatt ble Don Klosterman ansatt som head scout, og plukket opp flere talenter for Texans, blant annet fra NFL. Texans delte Cotton Bowl med NFL-laget Dallas Cowboys i tre sesonger. Texans hadde eksklusive rettigheter til stadionet frem til NFL introduserte det nye laget Dallas Cowboys. Selv om laget hadde det høyeste gjennomsnittlige tilskuertallet på 24 500 i Cotton Bowl, fikk Texans mye mindre oppmerksomhet ettersom at AFL var mindre kjent enn NFL. I lagets to første sesonger avsluttet de 8-6 og 6-8.
I sin tredje sesong gikk Texans 11-3 og nådde sitt første AFL Championship Game i 1962, mot Houston Oilers. Kampen ble sendt på riksdekkende TV av ABC, og Texans slo Oilers 20-17 etter to ekstraomganger. Kampen varte i 77 minutter og 54 sekunder, som fremdeles er rekorden for den lengste mesterskapskampen i profesjonell amerikansk fotballs historie.
Dette ble den siste kampen laget spilte som Dallas Texans. Til tross for at deres eneste konkurrenter var et Cowboys-lag som hadde gått 9-28-3 i sine tre første sesonger, bestemte Hunt at det ikke var plass til to lag i markedet. Han vurderte å flytte Texans til enten Atlanta eller Miami før 1963-sesongen, men ble til slutt overbevist av et tilbud fra borgermesteren i Kansas City, Harold Roe Bartle. Bartle lovet å triple lagets inntekter fra sesongbilletter, samt å utvide kapasiteten i Municipal Stadium for å tilpasse seg laget.
Hunt gikk med på å flytte laget til Kansas City den 22. mai 1963,  og den 26. mai byttet laget navn til Kansas City Chiefs. Hunt og hovedtrener Hank Stram hadde opprinnelig planlagt å beholde det gamle navnet, men en konkurranse avgjorde det nye navnet, som var til ære for et kallenavn Bartle hadde fått da han jobbet som Scout Executive ved St. Joseph and Kansas City Boy Scout Concils, samt grunnlegger av Tribe of Mic-O-Say. Til tross for at laget gjennom tidene har brukt kulturelle ideer fra det amerikanske urfolket har det blitt anerkjent at lagets navn ikke er en referanse til indianere, men snarere til Bartles kallenavn, «Chief». Meredith Cash skrev for Business Insider i januar 2020 at Bartle «insisted on the team being named after himself» og at «Bartle was known as Chief Lone Bear within Mic-O-Say circles, and eventually the nickname "Chief" caught on among people throughout Kansas City.»
Laget ble en av de sterkeste i et AFL som vokste, og hadde rekorden for flest sluttspillkamper i AFL (sammen med Oakland Raiders), samt flest AFL-titler (3). Lagets dominans førte til at Lamar Hunt spilte en sentral rolle i forhandlinger med NFLs kommissær Pete Rozelle i forkant av sammenslåingen av de to ligaene. Under møtene mellom ligaene ble det enighet om en felles mesterskapskamp som skulle startes opp i januar 1976. Hunt insisterte på å kalle kampen for "Super Bowl", inspirert av å se ungene sine spille med et populært leketøy på tiden som het Super Ball. De første par kampene ble annonsert som "AFL-NFL World Championship Game", men Super Bowl ble deretter kampens offisielle tittel.
Chiefs avsluttet 1966-sesongen 11-2-1, og slo regjerende mestre Buffalo Bills i AFL Championship 1966, og ble så invitert til å møte Green Bay Packers, som vant mesterskapet i NFL, i den første AFL-NFL World Championship Game. Kansas City og Green Bay spilte en jevn kamp i første halvdel, men Packers tok over i andre halvdel og vant kampen 35-10. Chiefs tapte kampen men gjorde seg fortjent til respekt fra flere av motspillerne etter kampen. Chiefs sin kamp mot Packers var ikke den siste gangen de møtte et NFL-lag. I august samme år tok Kansas City imot NFLs Chicago Bears i en sesongoppkjøringskamp, hvor Chiefs vant 66-24.
Michael Chapman
Michael Chapman (født 15. april 1947 i Nambour i Queensland i Australia) er en australsk låtskriver, plateprodusent og gitarist. Han er mest kjent for sitt samarbeide med Nicky Chinn som låtskrivere og produsenter av sanger for blant andre Tina Turner, Suzi Quatro, Smokie, Sweet og Mud.
Kansas City Chiefs
American Football League
Til tross for at de tapte mot divisjonsrivalene Oakland Raiders to ganger i løpet av seriespill i 1969 møttes de to for en tredje gang i AFL Championship Game hvor Kansas City vant 17-7. Reservequarterbacken Mike Livingston ledet laget gjennom en seierrekke på seks kamper etter at Len Dawson skadet foten sin, og gikk glipp av størsteparten av sesongens kamper.
Med hjelp fra lagets sterke forsvar ledet Dawson laget til Super Bowl IV, hvor de møtte NFLs sesongvinnere Minnesota Vikings, og vant 23-7 for klubbens første Super Bowl-tittel. Dawson ble utpekt til kampens Most Valuable Player etter å ha fullført 12 av 17 pasningsforsøk for 142 yards og en touchdown, med 1 interception. Den følgende sesongen ble Chiefs og resten av AFL slått sammen med NFL, og Chiefs ble plassert i American Football Conference i AFC West
Fra 1960 til 1969 vant laget 87 kamper, som var det høyeste antallet i AFLs tiårige historie, en seier mer enn Los Angeles/San Diego Chargers
Hank Stram forlater laget
I 1972 flyttet Chiefs inn i det nye Arrowhead Stadium i Truman Sports Complex like utenfor Kansas City. Deres første kamp på det nye stadionet var mot St. Louis Cardinals i en sesongoppkjøringskamp hvor Chiefs vant 24-14. Linebacker Willie Lanier og quarterback Len Dawson vant NFL Man of the Year Award i hendholdsvis 1972 og 73.
Chiefs nådde ikke sluttspillet gjennom resten av 70-tallet, og sesongen i 1973 var lagets siste positive sesong på syv år. Hank Stram fikk sparken etter at laget avsluttet -sesongen 5-9, og flere av Chiefs sine fremtidige Pro Football Hall of Famere forlot laget i midten av tiåret. Over en relativt kort periode gikk laget gjennom fem forskjellige hovedtrenere, hvor ingen klarte å nå det samme nivået som Stram hadde gjort tidligere, med et sammenlagtresultat på 81-121-1.
I 1980 erstatte coach Marv Levy fremtidig Hall of Famer Jan Stenerud med den ukjente Nick Lowery, som ble en av de mest treffsikre kickerene i NFLs historie over de neste 14 årene. I 1981 rushet running back Joe Delaney for 1 121 yards, og ble utpekt til AFC Rookie of the Year. Chiefs avsluttet sesongen 9-7, og gikk inn optimistisk i -sesongen, men en spillerstreik ødela Chiefs sine sjanser på å nå sluttspillet. Chiefs avsluttet sesongen 3-6, og etter sesongen var over døde Joe Delaney mens han prøvde å redde flere barn fra drukning i en dam i nærheten av hans hus i Louisiana.
Etter -sesongen tok John Mackovic over som hovedtrener etter at Marv Levy fikk sparken. Makovic hadde et sammenlagtresultat på 30-34 over de neste fires sesongene, men ledet laget til sitt første sluttspill på 15 år i 1986-sesongen, hvor de tapte mot New York Jets i Wild Card-runden. Til tross for at han ledet laget til sin tredje positive sesong og andre sluttspill siden ligaene ble sammenslått fikk Mackovic sparken på grunn av, ifølge Hunt, manglende kjemi med laget. Frank Gansz tok deretter over som hovedtrener de neste to sesongene, hvor han kun vant åtte av 31 kamper.
Marty Schottenheimer-æraen (1989–1998)
Den 19. desember 1988 ble Carl Peterson ansatt som lagets nye president, General Manager og CEO. Peterson sparket Frank Gansz to uke etter at han tok over, og ansatte Marty Schottenheimer som lagets syvende hovedtrener. Under NFL Draft i 1988 og 1989 plukket Chiefs opp defensive end Neil Smith og linebacker Derrik Thomas. Forsvaret som de to sammen ledet var en av hovedgrunnene til at Chiefs nådde sluttspillet seks år på rad.
Med Schottenheimer som hovedtrener nådde Chiefs sluttspillet syv ganger, og hadde et sammenlagtresultat på 101-58-1. Chiefs sin -sesong var lagets beste på 22 år. Med en ny quarterback i Joe Montana og running back i Marcus Allen, som begge var tidligere Super Bowl-vinnere, gikk Chiefs 11-5 med seiere mot Pittsburgh Steelers og Houston Oilers på vei til lagets første AFC Championship Game mot Buffalo Bills, hvor de tapte 30-31. Chiefs sin seier 16. januar 1994 mot Oilers skulle bli stående som lagets siste seier i sluttspillet på 22 år, før de vant 30-0 over Houston Texans 9. januar 2016.
I sluttspillet i 1995 tok Chiefs, som hadde gått 13-3, imot Indianapolis Colts i Arrowhead Stadium. Kansas City tapte kampen 10-7 mot Colts, som var kampens underdogs, etter at placekicker Lin Elliot bommet på tre field goals, og quarterback Steve Bono kastet tre interceptions. I -sesongen måtte reservequarterback Rich Gannon ta over etter at laget ble rammet av flere skader, inkludert startende quarterback Elvis Grbac. Gannon ledet laget til et sammenlagtresultat på 13-3, men hovedtrener Marty Schottenheimer valgte allikevel Grbac til å starte sluttspillkampen mot Denver Broncos, som endte i et 10-14 nederlag. Denver gikk videre til å vinne sitt femte AFC Championship ved å slå Pittsburgh, før de slo Green Bay Packers i Super Bowl XXXII. Schottenheimer annonserte at han trakk seg som hovedtrener for Chiefs etter 1998-sesongen.
Etter at Schottenheimer sluttet tok defensive coordinator Gunther Cunningham over rollen som hovedtrener de neste to sesongene, med et sammenlagtresultat på 16-16. Ved slutten av et sterkt tiår for Chiefs hadde Gannon skrevet kontrakt med Oakland Raiders, Neil Smith med Denver Broncos, og Derrick Thomas hadde blitt lam etter en bilulykke 23. januar 2000, og døde noen uker etter fra skadene. Hovedtrener Gunter Cunningham fikk sparken etter å ha lest rykter om at han ikke lenger skulle få beholde stillingen som hovedtrener.
Dick Vermeil-årene (2001–2005)
Carl Peterson ønsket endringer med Chiefs sin spillestil etter at laget hadde vært avhengige av et sterkt forsvar det siste tiåret, og tok kontakt med Dick Vermeil om den ledige stillingen som hovedtrener. Vermeil hadde tidligere ledet St. Louis Rams til en seier i Super Bowl XXXIV, og ble ansatt 12. januar.
I begynte Kansas City sesongen med ni seiere på rad, en ny rekord for laget. De avsluttet sesongen 13-3, med et angrep som ledet NFL i flere kategorier under offensive coordinator Al Saunders. Running back Priest Holmes forbigikk Marshall Faulks rekord for touchdowns i en sesong da han fikk sin 27. rushing touchdown mot Chicago Bears i den siste kampen av seriespillet. Laget fikk andre seed i NFL-sluttspillet i 2003-04 hvor de tok imot Indianapolis Colts i divisjonsrunden. I en kamp hvor ingen av lagene endte opp med å punte tapte Chiefs 38-31, den tredje gangen på ni sesonger hvor Chiefs hadde gått 8-0 på hjemmebane i seriespill for så å tape i åpningskampen av sluttspillet på hjemmebane. Etter en skuffende sesong i 2004 som endte 7-9 avsluttet Chiefs -sesongen 10-6, og nådde såvdt ikke sluttspillet. Det var bare det fjerde laget siden 1990 som ikke hadde nådd sluttspillet med et sesongresultat på 10-6. Like før Chiefs sin siste kamp den sesongen annonserte hovedtrener Dick Vermeil at han skulle pensjonere seg. Chiefs vant kampen 37-3 mot Cincinnati Bengals.
Nedgangstider
Mindre enn to uker etter at Vermeil forlot laget gikk Chiefs tilbake til sitt fokus på forsvar da de valgte sin neste hovedtrener. Laget introduserte Herman Edwards, tidligere speider for Chiefs og hovedtrener for New York Jets, som lagets tiende hovedtrener etter å ha byttet et pick i fjerde runde i NFL Draft i 2006 til Jets. Quarterback Trent Green fikk en kraftig hoderystelse i åpningskampen mot Cincinnati Bengals og var ute av spill i åtte uker. Under reserven Damon Huard gikk Chiefs 5-8.
Trent Green returnerte halvveis inn i sesongen, men slet mot slutten, og running back Larry Johnson satte en NFL-rekord med 416 carries i én sesong. Kansas City nådde sitt første sluttspill på tres sesonger etter å ha gått 9-7, med en smule flaks da seks andre AFC-lag tapte på nyttårsaften. Indianapolis Colts tok imot Chiefs i Wild Card-runden, og vant 23-8.
I ble Trent Green byttet til Miami Dolphins og pånet da døren for at enten Damon Huard eller Brodie Croyle kunne bli lagets nye startende quarterback. Etter å ha startet sesongen 4-3 tapte Chiefs de gjenværende ni kampene da running back Larry Johnson skadet foten sin, og laget fremdeles ikke hadde en fast quarterback. Til tross for at laget gikk 4-12 slo tight end Tony Gonzalez Shannon Sharpes NFL-rekord for touchdowns i posisjonen (63) og defensive end Jared Allen ledet NFL i quarterback sacks med 15,5. Chiefs begynte -sesongen med det yngste laget i NFL, med en gjennomsnittsalder på 25,5 år. Laget friga flere veteranspillere som cornerback Ty Law og wide receiver Eddie Kennison, og byttet bort defensive end Jardd Allen, og ble dermed sett på som en klubb som oppforstret yngre spillere. Chiefs hadde flest picks i NFL Draft i 2008 med 13, og plukket opp defensive tackle Glenn Dorsey og offensive lineman Branden Albert i første runde. Analytikere erklærte fort Kansas City sine picks som de beste i hele draftet. Brodie Croyle ble skadet i lagets åpningskamp i sesongen, og Damond Huard ble startende quarterback isteden. Tyler Thigpen fikk også én sjanse som startende quarterback i en kamp mot Atlanta Falcons, men kastet tre interceptions og fikk ikke en ny sjanse, mens Huard ble utpekt som lagets nye startende quarterback. Chiefs slet også med problemer av banen, hvor tight end Tony Gonzalez krevde å bli byttet bort, mens running back Larry Johnson var involvert i juridiske problemer.